Erik Magnus Alfsen
Store norske leksikon,Realfag,Matematikk,Matematikkens grunnlag og historie,Biografier innen matematikk
Erik Magnus Alfsen var en norsk matematiker. Han ble dr. philos. i 1963 og professor i matematikk ved Universitetet i Oslo 1975. Alfsen leverte en lang rekke arbeider innenfor matematisk analyse, spesielt i forbindelse med funksjonalanalyse og konveksitet.
Alfsen var tredje generasjon i en familie matematikk-pedagoger. Både faren og bestefaren var rektor ved Hegdehaugen gymnas i Oslo, og sammen utgav de det som lenge var ett av norsk skoles standardverker i matematikk. Flere generasjoner elever brukte «Alfsen og Alfsen», som i 1970-årene ble modernisert og gitt nytt liv av Erik og faren under tittelen Matematikk for gymnaset («Alfsen og Alfsen og Alfsen»).Alfsen var fra 1979 sterkt opptatt av fredsarbeid. Les mer i Store norske leksikon Erik Magnus Alfsen i Norsk biografisk leksikon